Dove Cameron

**Dove Cameron** (ent. **Chloe Celeste Hosterman**; s. 15. tammikuuta 1996 Seattle, Washington, Yhdysvallat) on yhdysvaltalainen näyttelijä ja laulaja. Hän on näytellyt muun muassa kaksoispääroolissa Disney Channelin tilannekomediasarjassa *[[Liv ja Maddie]]* ja Disney Channelin televisioelokuvissa *[[Cloud 9]]* ja *[[Descendants]]*.

## Tausta
Cameron, oikealta nimeltään Chloe Celeste Hosterman, syntyi Seattlessa Washingtonissa. Hänen vanhempansa Philip Hosterman ja Bonnie Wallace erosivat, kun hän oli lapsi. Cameron varttui Bainbridge Islandilla ja kävi Sakai Intermediate Schoolia. Kahdeksanvuotiaana hän alkoi näytellä Bainbridge Performing Arts -teatterissa. Cameron asui lapsena monta vuotta Ranskassa ja osaa kieltä hyvin. 14–vuotiaana hän muutti perheensä kanssa Los Angelesiin ja oli mukana Burbank High Schoolin showkuorossa. 

Cameron on kertonut olleensa koulukiusattu viidenneltä luokalta alkaen. Sosiaaliset paineet kuitenkin ajoivat hänen intohimoaan menestyä viihdealalla.

Cameronilla on vanhempi sisko Claire. Hänen isänsä Philip Hosterman kuoli vuonna 2011. Cameronin taiteilijanimi ”Dove” () on lempinimi, jolla hänen isänsä kutsui häntä lapsena. Cameron on kertonut halunneensa ottaa nimen käyttöön isänsä kunniaksi.

## Ura
### Näyttelijänä
Vuonna 2012 Cameron sai pääroolin Disney Channelin nuortensarjasta *Bits and Pieces*, jossa hän näyttelee kaksoisroolissa luonteeltaan kovasti toisistaan poikkeavia identtisiä kaksosia. Sarjan nimi muutettiin pilottijakson yhteydessä muotoon *[[Liv ja Maddie]]*.

Vuonna 2015 Cameron näytteli ensimmäisessä elokuvassaan Disney Channelin ulkopuolella, *[[Barely Lethal]]*, jossa hänen roolinsa oli Liz Larson. Samana vuonna hän näytteli Pahattaren tytärtä, Malia musikaalielokuvassa *[[Descendants]]*. Vuonna 2017 Cameron näytteli Sophien roolissa Hollywood Bowl-teatterin musikaalissa *[[Mamma Mia!]]*.

### Laulajana
Elokuussa 2013 Cameron julkaisi cover-version Imagine Dragonsin ”On Top of the World” -singlestä. Se pysyi Billboardin listoilla kolme viikkoa ja kipusi korkeimmillaan sijalle 17. Cameron julkaisi toisen singlensä, *Liv ja Maddien* tunnuskappaleen  "Better in Stereo" Walt Disney Recordsin kautta 15. lokakuuta 2013. Hän levytti myös kappaleen ”If Only” *Descendants* -elokuvan soundtrack-albumille.

Cameron lauloi *Descendants* -elokuvan kappaleissa ”Rotten to the Core” ja ”If Only”, jotka pääsivät Billboard Hot 100 -listalle. *Descendants* -elokuvan soundtrack pääsi Billboard 200 -listalle.

Cameron ja McCartan perustivat yhtyeen nimeltä The Girl and the Dreamcatcher vuonna 2015. Yhtye on julkaissut neljä virallista singleä sekä EP:n nimeltä *Negatives* vuonna 2016.

Cameron on ilmaissut halunsa julkaista omaa musiikkiaan ja kertoi työstävänsä debyyttialbumiaan vuonna 2017. Hän kertoi myös saaneensa levytyssopimuksen Columbia Recordsilta.

## Yksityiselämä
Dove Cameron alkoi seurustella näyttelijä Ryan McCartanin kanssa vuoden 2013 elokuussa. Pari ilmoitti kihlautuneensa huhtikuussa 2016, mutta he purkivat kihlauksen saman vuoden lokakuussa. Cameron on seurustellut *Descendants*-vastanäyttelijänsä Thomas Dohertyn kanssa joulukuusta 2016 lähtien. Pari erosi vuonna 2020. 

Dove Cameron seurustelee tällä hetkellä italialaisen rock-yhtye Måneskinin laulajan Damiano Davidin kanssa. He vahvistivat suhteensa helmikuussa 2024 esiintyessään yhdessä Clive Davisin Pre-Grammy-juhlassa, vaikka huhut heidän välisestään romanssista olivat liikkuneet jo syksystä 2023 lähtien.

Cameron ja David tapasivat ensimmäisen kerran MTV Video Music Awards -gaalassa vuonna 2022, mutta heidän suhteensa alkoi kehittyä vasta seuraavana vuonna, kun he tapasivat uudelleen samassa tapahtumassa. Heidän suhteensa on kehittynyt rauhallisesti ja harkiten, ja he ovat tukeneet toistensa uraa aktiivisesti. Cameron on kertonut, että David on auttanut häntä voittamaan epävarmuuksiaan laulustaan, erityisesti hänen uusimman singlensä “Too Much” yhteydessä.

Pariskunta on pitänyt suhteensa enimmäkseen yksityisenä, mutta heidät on nähty yhdessä useissa julkisissa tapahtumissa, kuten Vanity Fairin Oscar-juhlissa maaliskuussa 2025. Cameron on kuvannut Davidia “1950-luvun herrasmieheksi” ja “enkeliksi”, ja on todennut, että hän on paras ihminen, jonka hän on koskaan tavannut. Pari kihlautui alkuvuodesta 2026.

Heidän suhteensa on tuonut molemmille vakautta ja inspiraatiota sekä henkilökohtaisessa elämässä että taiteellisessa työssä.

## Filmografia

## Diskografia

### Soundtrackit
* 2015: *Liv and Maddie: Music from the TV Series*
* 2015: *Descendants Soundtrack*

### EP:t
* 2016 *Negatives*
### Singlet
* 2015: ”If Only” (*Descendants* -elokuvasta)

### Promosinglet
* 2013: ”Better in Stereo”
* 2013: ”On Top of the World”
* 2014: ”Cloud 9”
* 2014: ”Count Me In”
* 2014: ”You, Me and the Beat”
* 2015: ”What A Girl Is” 
* 2016: ”Genie in a Bottle”
* 2017: ”Better Together” (Sofia Carsonin kanssa)

### The Girl and the Dreamcatcherin singlet
* 2015: ”Written in the Stars”
* 2016: ”Glowing in the Dark”
* 2016: ”Someone You Like”
* 2016: ”Make You Stay”

### Muut ''Descendants'' -singlet
* 2015: ”Rotten to the Core” (muiden *Descendants* -näyttelijöiden kanssa)
* 2015: ”Set It Off” (muiden *Descendants* -näyttelijöiden kanssa)
* 2015: ”Evil Like Me” (Kristin Chenowethin kanssa)

## Ehdokkuudet

## Lähteet

## Aiheesta muualla
* Dove Cameronin viralliset kotisivut  
* 
*